Nesecret

Nr. 226.771 din 02.07.2024

Ex. unic

**APROB**

**Președinții comisiilor de concurs**

**ERATĂ LA ANUNȚURILE DE CONCURS**

**- Nr. 226.488 din 25.06.2024 - concurs pentru ocuparea a 6 posturi de ofițeri de poliție, specialitatea Investigații Criminale – TCO**

**- Nr. 226.489 din 25.06.2024 – concurs pentru ocuparea a 3 posturi ofițeri de poliție specialitatea Ordine Publică - TCO**

**- Nr. 226.490 din 25.06.2024 - concurs ocupare post de ofiter de politie, specialitatea investigarea criminalitatii economice - TCO**

**- Nr. 226.492 din 25.06.2024 - concurs pentru ocuparea a 2 posturi ofițeri de poliție specialitatea Rutieră - TCO**

**- Nr. 226.498 din 25.06.2024 - concurs pentru ocuparea a 1 post de ofițer de poliție Serv. Criminalistic – TCO**

Cu privire la anunțurile de concurs menționate anterior, se modifică, în parte:

* La secțiunea **Probe Concurs: Probă – test scris**, se adaugă cinci puncte suplimentare și vor avea următorul conținut:

“6. Concursul constă în susținerea unui test scris, tip grilă.

7. Durata de rezolvare a testului va fi de maxim 3 ore, în funcție de numărul subiectelor stabilite.

8. Accesul candidaților în sala de concurs se va realiza exclusiv pe baza actului de identitate aflat

în termen de valabilitate.

9. Candidaţii nu vor avea asupra lor decât actul de identitate şi pix/stilou de culoare albastră (nu vor avea voie cu materiale documentare, dicţionare, notiţe, însemnări sau orice alte mijloace de calcul sau de comunicare). Nu se admit pixuri/stilouri care permit ştergerea şi rescrierea. Fraudele, precum şi tentativa de săvârşire a acestora se sancţionează prin eliminarea din concurs a candidatului/candidaţilor în cauză.

10. Din momentul comunicării subiectelor nici un candidat nu mai poate intra în sală și nici un candidat nu mai poate părăsi sala decât dacă predă lucrarea și semnează de predarea acestora. Candidații pot părăsi sala doar în situații de urgență, caz în care aceștia vor fi însoțiți de unul dintre membrii comisiei de concurs.

11. La finalizarea lucrării sau la expirarea timpului alocat probei, fiecare candidat va preda, pe baza actului de identitate, comisiei foaia de concurs și ciornele, subiectele rezolvate pe ciorne nefiind luate în considerare la corectare. Până la predarea ultimei lucrări, în sală vor rămâne permanent 5 (cinci) candidați sau dacă numărul acestora este mai mic, toți candidații. Corectarea testului tip grilă se face în prezența candidaților.

12. Desfășurarea probei de concurs va fi înregistrată audio și video.”

* După secțiunea **Contestații**, se adaugă o nouă secțiune “**Departajare”** și va avea următorul conținut:

“1. Nota finală reprezintă nota obținută la proba scrisă.

2. Sunt declarați „ADMIS” candidații care au obținut nota finală cea mai mare, în ordine descrescătoare dintre candidații înscriși în limita locurilor scoase la concurs.

3. În situația în care între doi sau mai mulți candidați există egalitate la proba scrisă, departajarea se va realiza prin organizarea unui interviu structurat pe subiecte profesionale, elaborate din tematica şi bibliografia recomandată.

4. În eventualitatea susținerii interviului de departajare, tabelul nominal cu rezultatele finale obținute se va afișa prin postarea unui anunț în secțiunea fișiere.

5. Atenție! Interviul de departajare se susține în vederea departajării candidaților, astfel că va fi declarat admis candidatul care a obținut nota cea mai mare, indiferent de aceasta.

6. Candidatii declarati "respins" la concursul organizat pentru ocuparea unui post vacant nu pot ocupa, in baza notei finale obtinute la respectivul concurs, alte posturi vacante in aceeasi unitate sau in alte unitati.”

* La secțiunea **Atenționări**, se adaugă două puncte suplimentare și vor avea următorul conținut:

“8. După încheierea perioadei de transmitere a dosarelor de recrutare, potrivit Graficului de desfășurare a concursului, nu vor mai fi luate în considerare orice alte documente transmise de către candidați.

9. Documentele care necesită a fi completate (exemplu: cererea de înscriere, declaraţia, etc.) vor fi printate de către candidat, completate olograf, datate şi semnate, iar ulterior scanate în format .pdf şi transmise în format electronic la adresa de e-mail resurseumane@ms.politiaromana.ro. (candidaţii vor manifesta atenţie maximă ca documentele să fie completate corect şi integral).”

* La secțiunea **Informații suplimentare**, se modifică sintagma “În termen de o zi lucrătoare, candidații vor primi, la adresa de e-mail de la care au trimis dosarul de recrutare, un cod unic de identificare, ca alternative în prelucrarea datelor cu caracter personal, care va fi folosit pentru identificarea lor pe întreaga procedură de concurs” și va avea următorul conținut: “În termen de două zile lucrătoare, candidații vor primi, la adresa de e-mail de la care au trimis dosarul de recrutare, un cod unic de identificare, ca alternative în prelucrarea datelor cu caracter personal, care va fi folosit pentru identificarea lor pe întreaga procedură de concurs”.

Secretarii comisiilor de concurs: